Folketing
1998-05-06

Nu er jeg jo udmærket klar over, at der er ikke noget om, at udenrigsministeren kun gør noget, når han pålægges det, eller at han gør det som det første, han overhovedet gør, bare fordi han får det pålagt, men alligevel mener jeg nok, at det kan have betydning, at der bliver lavet en form for vedtagelse i Folketinget eller en form for beretning, hvor man også præciserer nogle andre ting end lige det, der står i forslaget, som jo primært drejer sig om EU-ansatte, men som også - som nogle ordførere har været inde på - gælder andre organisationer, for det er jo helt tilsvarende i andre organisationer. Det er klart, at det er rimeligt, at lønnen er lidt højere, hvis man er langt væk hjemmefra, og det tror jeg er rigtigt, hvis man skal kunne tiltrække nogle mennesker, og derfor er det rimeligt, at den er lidt højere, men af en eller anden grund er den altså blevet så meget højere, at der slet ingen rimelighed er i det længere.